Doložka finančných, ekonomických, environmentálnych vplyvov  a vplyvov na zamestnanosť

          Predkladaný materiál je koncepčného charakteru, ktorí obsahuje návrh úloh legislatívneho, technického, administratívneho a finančného charakteru, ktoré je potrebné zabezpečiť v záujme systematického riešenia problematiky starých environmentálnych záťaží. Prijatím navrhovaných uznesení, na základe ktorých bude vytvorený medzirezortný riadiaci výbor a pracovná skupina, bude vytvorený predpoklad na zabezpečenie plnenia stanovených úloh. V danej etape nie sú požiadavky na finančné prostriedky, poverené rezorty sa budú  zúčastňovať na riešení úloh v rámci svojich pôsobností. Pre konkrétne riešenie odstraňovania starých environmentálnych záťaží budú vyčíslené predpokladané finančné prostriedky medzirezortnou pracovnou skupinou. Finančné zabezpečenie plnenia úloh bude riešené v osobitnej správe do vlády SR, ktorá bude v zmysle bodu B.2. uznesenia predložená na rokovanie vlády do 31. januára 2003.

a)	Zabezpečenie úloh v zmysle prijatého uznesenia vlády SR si nevyžaduje dodatočné finančné prostriedky. 

b)	Realizácia navrhovaných úloh sa vytvoria predpoklady pre systematické riešenie problematiky starých environmentálnych záťaží, ktoré bude mať pozitívny vplyv na kvalitu života obyvateľstva a zlepšenie podmienok na rozvoj podnikateľských aktivít firiem podieľajúcich sa na prieskumných, sanačných a monitorovacích prácach. Riešenie starých environmentálnych záťaží podporí aj vstup zahraničných investorov na Slovensko.

c)	Navrhovaná koncepcia likvidácie starých environmentálnych záťaží je v súlade 
  	     s prioritami a cieľmi štátnej environmentálnej politiky.

d)	Pri realizácii úloh vyplývajúcich z koncepcie likvidácie starých environmentálnych záťaží je predpoklad zvýšenia zamestnanosti v oblasti geologických a sanačných prác.